Основна школа   
„Светозар Милетић“   
Тител

**ОБАВЕШТЕЊЕ ЗА РОДИТЕЉЕ**

Поштовани родитељи, обавештавамо Вас да је од 07.10.2017. ступио на снагу нови Закон о основама система образовања и васпитања.

Наведеним законом предвиђене су новчане казне којим ће се казнити родитељ, односно други законски заступник за одређене прекршаја својих обавеза и обавеза свог детета- ученика.

Тако је Законом прописано да ће се новчаном казном у износу од **5.000,00 до 100.000,00** казнити родитељ или други законски заступник ако:

- не упише дете у припремни предшколски програм, односно у први разред;

- дете нередовно похађа наставу

- дете нередовно похађа припремну наставу

- одмах , а најкасније у року од 48 сати од момента наступања спречености ученика да присуствује настави о томе не обавести Школу

- не оправда изостанак ученика у року од осам дана од дана престанка спречености ученика да присуствује настави достављањем одговарајуће лекарске или друге релевантне документације;

- на позив Шкеле не узме активно учешће у свим облицима васпитног рада са учеником

- ако ученик учини тежу повреду обавезе ученика ( одредбе члана 83 који садржи теже повреде обавеза ученика можете погледати у самом тексту закона који је објављен на сајту Школе )

Законом је прописано да ће се новчаном казном од **30.000,00 дин до 100.000,00 динара** казнити родитељ, односно други законски заступник детета или ученика који учини повреду забране из члана 111 и 112 Закона о основама система образовања и васпитања ( одредбе чланова 111 и 112 можете погледати у самом тексту закона који је објављен на сајту Школе)

Молимо Вас да ово обавештење схватите онако како то и јесте, законска обавеза школе којом је наложено истој одређено поступање у наведеним ситуацијама. Ми као школа ћемо са наше стране учинити све да предупредимо настајање нежељених ситуација а уз Вашу подршку успех ће бити већи.